EkBass/fiwiki-20250220-pages-articles huggingface dataset:
Yipsi Moreno

Yipsi Moreno (s. 19. marraskuuta 1980 Camagüey, Kuuba) on kuubalainen moukarinheittäjä. Moreno aloitti yleisurheiluharjoittelun Cerro Pelado -urheilukoulussa ja muutti kotoaan 11-vuotiaana. 14-vuotiaana hän aloitti moukarinheiton harjoittelun ja voitti nuorten Pan-Amerikan kisat vuonna 1997. Seuraavana vuonna hän oli neljäs yleisurheilun nuorten MM-kisoissa Annecyssä. Moreno heitti 29. toukokuuta 1999 nuorten maailmanennätyksen 66,34. Hän sijoittui samana vuonna toiseksi Pan-Amerikan kisoissa ja osallistui Sevillan MM-kisoihin, jossa oli loppukilpailussa kahdeksastoista. Hän sijoittui Sydneyn olympialaisissa neljänneksi tuloksella 68,33 ja voitti maailmanmestaruuden Edmontonin MM-kisoissa 2001 heitettyään ennätyksensä 70,65. Saman vuoden universiadeissa hän oli toinen. 2002 hän heitti toiseksi yleisurheilun maailmancupissa ja uusi maailmanmestaruutensa Pariisin MM-kisoissa 2003 tuloksellaan 73,33. Hän voitti samana vuonna Pan-Amerikan kisat ja voitti loppukaudesta IAAF:n yleisurheilufinaalin tuloksella 73,42. Hänet valittiin samana vuonna Kuubassa vuoden urheilijaksi.http://www.iaaf.org/athletes/focusOnAthletes/newsId=36240/index.html Moreno voitti olympiahopeaa Ateenan olympialaisissa tuloksella 73,36 häviten Venäjän Olga Kuzenkovalle. Vuonna 2005 hän kärsi jalkavammasta, mutta sijoittui siitä huolimatta alun perin toiseksi Helsingin MM-kisoissa. Kilpailun voitti alun perin Olga Kuzenkova, mutta hänen suorituksensa hylättiin vuonna 2013 dopingin käytön vuoksi ja Moreno nousi voittajaksi. Kauden 2005 lopussa hän voitti IAAF:n yleisurheilufinaalin tuloksellaan 74,75. 2006 hän oli kolmas sekä IAAF:n yleisurheilufinaalissa sekä yleisurheilun maailmancupissa. Vuonna 2007 hän saavutti Osakan MM-kisoissa hopeaa, Pan- Amerikan kisoissa kultaa ja IAAF:n yleisurheilufinaalissa voiton. Pekingin olympialaisissa 2008 Moreno sijoittui alun perin toiseksi, mutta nousi myöhemmin voittajaksi kun Aksana Mjankova hylättiin dopingin takia vuonna 2016. Vuoden 2008 IAAF:n yleisurheilufinaalin Moreno voitti tuloksella 74,09. Moreno sijoittui kolmanneksi maanosien cupissa 2010. Daegun MM-kilpailuissa 2011 hän sijoittui neljänneksi tuloksella 74,48. Saman vuoden Pan-Amerikan kisoissa hän voitti kultaa tuloksella 75,62. Lontoon olympialaisissa 2012 hän sijoittui kuudenneksi tuloksella 74,60. Hän oli kuudes myös Moskovan MM- kilpailuissa 2013. Morenon ennätys on 76,62, minkä hän heitti 9. syyskuuta 2008 Zagrebissa. Hän lopetti uransa kauden 2014 jälkeen. ==Henkilökohtaiset ennätykset== * Moukarinheitto: 76,62 (2008) ==Lähteet== Luokka:Kuubalaiset moukarinheittäjät Luokka:Kuubalaiset olympiavoittajat Luokka:Vuonna 1980 syntyneet Luokka:Elävät henkilöt
Nivelles-Baulers

Nivelles-Baulers oli moottorirata lähellä Brysseliä, Belgiassa. Siellä ajettiin Formula ykkösten Belgian Grand Prix vuosina 1972 ja 1974. Rata suunniteltiin turvalliseksi vaihtoehdoksi Span radalle, mutta joidenkin mielestä se oli liiankin turvallinen. Siellä oli laajat turva-alueet ja se oli liian tasainen. Katsojat vierastivat rataa, sillä katsomot olivat liian kaukana tapahtumista. Rata ajautui taloudellisiin ongelmiin jo sen alkuvaiheissa. Järjestäjä meni konkurssiin 1974. Vuodeksi 1976 radalle yritettiin saada Formula 1 -kisa, mutta se ei toteutunut öljysoran huonon kunnon takia. 1980 rata tuli liian vaaralliseksi autoille. Moottoripyörillä ajettiin kuitenkin vielä 1981 asti, kunnes rata suljettiin. 1990-luvun loppupuolella purettiin varikkorakennukset ja 2000-luvun alussa paikalle rakennettiin teollisuusalue. ==Formula 1 -voittajat== Kausi Voittaja Talli Raportti 1972 Emerson Fittipaldi Lotus Raportti 1974 Emerson Fittipaldi McLaren Raportti Luokka:Belgian moottoriradat Luokka:Formula 1 -radat *
Baptism

Baptism on suomalainen black metal -yhtye, joka on perustettu vuonna 1998 Ylöjärvellä ja myöhemmin siirtynyt Kuopion kautta Tampereelle. Yhtyeeseen kuuluu yksi vakituinen jäsen, Kommander Lord Sargofagian. Yhtyeen nimi tarkoittaa suomeksi kastetta. == Historia == Kommander Lord Sargofagian ja rumpali Demonium perustivat Baptismin Ylöjärvellä vuonna 1998 . Kesällä 1998 nauhoitettiin ensimmäinen demo, joka oli nimeltään Satanic Rituals. Se sai vain pienen levityksen omakustannuksen takia. Myöhemmin samana vuonna yhtye jäädytettiin, koska jäsenillä oli muita projekteja hoidettavinaan. Lähes kaksi vuotta sen jälkeen yhtye aloitti toisen demon, nimeltään Sons of Ruin & Terror, työstämisen. Levy-yhtiö Warmoon Records julkaisi sen myöhemmin 111:een kappaleeseen rajoitettuna. Sons of Ruin & Terror sai huomiota osakseen ja potkaisi kehitystyötä eteenpäin. Se myös myöhemmin johti levytyssopimukseen Northern Heritagen kanssa. Slaughterer liittyi yhtyeeseen soittamaan bassoa Molestor Kadotuksen tilalle syksyllä vuonna 2001. Debyyttialbumi, The Beherial Midnight, nauhoitettiin Helmikuussa 2002 Boneyard Studiolla Lappeenrannassa. Levy julkaistiin 1000 kappaleen painoksena 12. kesäkuuta ja sen LP-versio 500 kappaleen painoksena. The Beherial Midnight julkaistiin myös uudelleen vuonna 2005, tällöin vain C-kasetteina ja uudelleenjulkaisu oli rajattu vain 150:een painokseen. Valikoima kasvoi myöhemmin CD/LP:llä nimeltään Wisdom and Hate, jonka Northern Heritage julkaisi. Albumi oli rajattu mini-CD-version 666:een painokseen ja LP-levyn 300:een painokseen. Kappale Eliterian Legion sisältyi vain LP-version kappalelistaan. 1\. elokuuta 2004 tuli ulos seuraava EP, Black Ceremony, joka sisälsi 2 kappaletta ja oli rajoitettu vain 400:n 7 tuuman vinyylilevyyn. Breath of Pestilence julkaisi A Journey Through Death's Chambers -bonuskappaleen sisältäneen C-kasetti-version, joka rajattiin vain 150:een painokseen, albumista vuonna 2005. 26\. huhtikuuta 2005 Baptism alkoi työstää seuraavaa kokopitkäänsä, Morbid Wings of Sathanasia, minkä niin ikään Northern Heritage julkaisi 2. kesäkuuta 2005, myöhemmin kyseinen levy julkaistiin 500 LP-painokseen rajoitettuna eränä uudelleen vuonna 2006. 26\. lokakuuta 2006 Northern Heritage julkaisi minialbumin nimeltään Evil Mysteries. Kyseistä levyä on saatavilla vain 10 tuuman vinyylilevyinä. Albumi sisälsi myös yhtyeen ensimmäisen suomeksi lauletun kappaleen, Azazelin tähti. Yhtyeen kolmas kokopitkä, Grim Arts of Melancholy, julkaistiin 4. helmikuuta vuonna 2008, julkaisijana edelleen toimi Northern Heritage. Slaughterer & Demonium eivät kuulu enää yhtyeeseen, joten Kommander Lord Sargofagian on sen ainoa jäsen vaihtelevia livesoittajia lukuun ottamatta. == Diskografia == === Studioalbumit === * * * * * === Kokoelma-albumit === * === Split-albumit === * * === EP:t === * * * * === Demot === * * == Lähteet == == Aiheesta muualla == * * Luokka:Suomalaiset black metal -yhtyeet
Quadra 900

Macintosh Quadra 900 on Apple Computerin 21. lokakuuta 1991 julkaisema, Macintosh Quadra -sarjan tietokone. Quadra 900 julkaistiin yhdessä Quadra 700 -mallin kanssa. Vuonna 1992 malli päivitettiin ja sitä alettiin myydä nimellä Quadra 950. Quadra 900 :n tuotanto lakkautettiin 18. toukokuuta 1992. ==Yleistä== Quadra 900 oli rinnakkaismallinsa 700:n kanssa ensimmäinen Macintosh, jossa oli vakiona Ethernet-liitäntä. Porttina käytettiin AAUI- liitäntää. Suuri, tornimallinen kotelo ja viisi NuBus-korttipaikkaa mahdollistivat helpon laajennettavuuden. 303 watin virtalähde pystyi pyörittämään kahta 25 W:n ja kolmea 15 W:n NuBus-lisälaitetta. 16 SIMM-paikkaa oli enemmän kuin tarpeeksi kaikenlaiseen käyttöönQuadra 900, Low End Mac . Luettu 4. helmikuuta 2007.. ==Tekniset tiedot== * 25 MHz:n Motorola 68040 -suoritin * 4 Mt:n keskusmuisti, päivitettävissä 256 Mt:n saakka (80 ns 30-pin SIMM) * PDS-korttipaikka * 5 NuBus-laajennuspaikkaa * System 7.0.1, päivitettävissä Mac OS 8.1 saakka ==Lähteet== ==Aiheesta muualla== * Quadra 900NT Rautasen sivuilla * Quadra 900:n tekniset tiedot Everymacissa * Quadra 900 Apple-history.comissa Luokka:Applen tietokoneet Luokka:Vuoden 1991 tietokoneet
Kommander Lord Sargofagian

Kommander Lord Sargofagian (oik. Ossi Mäkinen) on suomalainen black metal -muusikko, joka on tunnettu suomalaisista black metal -yhtyeistä Baptism, Black Death Ritual, Calvarium, Horna, Ravine, Behexen, Satanic Warmaster, Trotzreich, Uncreation's Dawn, Valonsurma ja Ymir, joista Baptism on tällä hetkellä hänen pääyhtyeensä. Hän soittaa useita instrumentteja vaihtelevasti eri yhtyeissä. == Diskografia == Albumit, joita tekemässä tahi tuottamassa Sargofagian on ollut osallisena (kokopitkät ja EP:t). ;Baptism :ks. Baptismin diskografia ;Black Death Ritual * ;Calvarium * * ;Horna * * * ;Satanic Warmaster * ;Uncreation's Dawn * Luokka:Suomalaiset metallimusiikin rumpalit Luokka:Suomalaiset metallimusiikin basistit Luokka:Black metal -muusikot Luokka:Syntymävuosi puuttuu Luokka:Elävät henkilöt
Quadra 800

Macintosh Quadra 800 on Apple Computerin 10. helmikuuta 1993 julkaisema Macintosh Quadra -mallistoon kuuluva tietokone. Samaa laitetta myytiin myöhemmin eri ohjelmistolla Apple Workgroup Server 80 -palvelimena. Quadra 800 julkaistiin yhdessä ensimmäisten Macintosh Centris -mallien kanssa ja se korvasi aiemman Quadra 700 -tietokoneen. Aiemmin julkaistuun Quadra 950 :een verrattuna Quadra 800 sisälsi lähes saman laitteiston ja maksoi puolet vähemmän. Quadra 800 :n kotelon suunnittelua pidettiin kuitenkin epäonnistuneenaLow End Mac: Road Apples - The Quadra 800 case . Luettu 25. marraskuuta 2006. ja vanhempi 950-malli menestyi 800:n julkaisun jälkeenkin. Heinäkuussa 1993 Quadra 800 :n rinnalle julkaistiin multimediakäyttöön suunniteltu Quadra 840AV. Power Macintoshit korvasivat Quadrat seuraavana vuonna ja Quadra 800 :n tuotanto lakkautettiin 14. maaliskuuta 1994. ==Tekniset tiedot== * 33 MHz:n Motorola 68040 -suoritin * 8 Mt:n keskusmuisti, laajennettavissa 136 Mt:n saakka (60 ns, 72-pin SIMM) * videolaitteille soveltuva SCSI-liitäntä * System 7.1 == Lähteet == == Aiheesta muualla == * Quadra 800:n tekniset tiedot AppleSpec -sivuilla * Quadra 800 apple- history.comissa * Quadra 800 Low End Mac -sivuilla * Quadra 800 EveryMac.comissa Luokka:Applen tietokoneet Luokka:Vuoden 1993 tietokoneet
Quadra 840AV

Macintosh Quadra 840AV on Apple Computerin 29. kesäkuuta 1993 julkaisema Macintosh Quadra -sarjan tietokone. Yhdessä Centris 660AV:n kanssa julkaistu Quadra 840AV oli suunniteltu erityisesti videotyöskentelyyn ja laitteet sisälsivät digitaalisen signaaliprosessorin ja videon sisään- ja ulostuloliitännät. Quadra 840AV:n tuotanto lakkautettiin 18. heinäkuuta 1994 ilman seuraajamallia. Myöhemmät AV-versiot Power Macintosh 8100 vastasivat lähinnä Quadra 840AV:n kokoonpanoa. Julkaisunsa aikaan Quadra 840AV oli tehokkain Macintosh-tietokone. 40 MHz:n Motorola 68040 -suorittimella ja 4 Mt:n keskusmuistilla (60 ns 72-pin SIMM) varustettuna Quadra 840AV jäi myös tehokkaimmaksi 68k-sarjan Macintosh-koneeksi, sillä myöhemmät mallit käyttivät jo PowerPC-suorittimia. 66 MHz:n AT&T;:n digitaalinen signaaliprosessori antoi lisätehoa äänen ja kuvankäsittelyyn. Quadra 840AV käytti Quadra 800:n koteloa, mutta komponenttien asettelussa oli eroja: PDS-liitännän tilalla oli toinen ADB-liitäntä ja uusi GeoPort-portti. Laitteen mukana toimitettiin System 7.1 -käyttöjärjestelmä. == Aiheesta muualla == * Quadra 840AV: tekniset tiedot AppleSpec -sivuilla Luokka:Applen tietokoneet Luokka:Vuoden 1993 tietokoneet
Vihreät Naiset

Vihreät Naiset ry on Vihreän liiton naisjärjestö. Yhdistyksen puheenjohtajana on vuodesta 2024 lähtien toiminut kansanedustaja Inka Hopsu. Valtakunnallisella yhdistyksellä on 15 paikallisjärjestöä, jotka toimivat aktiivisesti järjestäen tapahtumia ja julkaisten kannanottoja. == Tavoitteet == Vihreät Naiset ry on vaikutuskanava naisille, jotka tuntevat vastuuta elinympäristömme säilymisestä ja haluavat kehittää yhteiskuntaa tasa- arvoisemmaksi. Yhdistyksen tarkoituksena on luoda yhteyksiä vihreästi ajattelevien naisten välille sekä edistää ja rohkaista naisen yhteiskunnallista ja poliittista toimintaa alueellisesti, kansallisesti ja kansainvälisesti. Vihreiden Naisten tavoitteena on feministinen, vihreä ja sosiaalisesti oikeudenmukainen yhteiskunta, jossa kaikki ihmiset osallistuvat aktiivisesti paremman elinympäristön rakentamiseen. Vihreiden poliittisessa ohjelmassa vihreää feminismiä luonnehditaan näin: “Vihreät on feministinen puolue, joka edellyttää, että päätöksenteossa arvioidaan päätösten sukupuolivaikutukset ja sosiaaliset vaikutukset. Feminismillä tavoitellaan kaikille vapautta olla oma itsensä ja yhteiskunnan eriarvoisuutta aiheuttavien valtarakenteiden aktiivista purkamista. Vihreä feminismi on intersektionaalista eli moniperustaisen syrjinnän tunnistavaa ja sitä purkavaa.” Vihreiden Naisten poliittinen ohjelma alkaa seuraavasti: "Feminismi on osa suomalaista tarinaa. Se on vahvuutta, joka ammentaa voimaa empatiasta. Se on sukupolvelta toiselle opittua luonnon ja ympäristön arvostamista. Se on palkkatasa-arvoa, sisaruutta, kehitysyhteistyöhön panostamista ja ennaltaehkäiseviä ja parempia terveys- ja sosiaalipalveluja kaikille. Se on niin poikien puolustamista kuin taistelua rasismia ja homofobiaa vastaan. Feminismi on läpileikkaava arvo, joka antaa voimaa muuttaa yhteiskuntaa tasa- arvoisemmaksi meille kaikille." == Yhteistyö == Vihreät Naiset on mukana Naisjärjestöjen Keskusliiton ja Naisjärjestöt Yhteistyössä – Nytkis ry:n toiminnassa. Lisäksi yhdistyksellä on kansainvälistä toimintaa Euroopan Vihreiden kanssa. == Hallitus == Vihreät Naiset ry:n toimintaa ohjaa valtakunnallinen hallitus, jonka jäsenet ovat: * Bella Forsgrén, Jyväskylä, puheenjohtaja * Marjo Tapaninen, Oulu, 1. varapuheenjohtaja * Oona Foster, Helsinki, 2. varapuheenjohtaja *Laura Ala-Kokko, Seinäjoki *Fatim Diarra, Helsinki *Marika Paavilainen, Espoo *Ninni Saarinen, Joensuu *Laura Tarvainen, Rovaniemi ==Puheenjohtajia== * Mari Puoskari 2006–2007 * Heli Järvinen 2008–2011 * Anna Moring 2012–2013 * Outi Alanko-Kahiluoto 2014–2015 * Katja Mannerström 2015–2017 *Emma Kari 2017–2021 * Bella Forsgrén 2021– * Inka Hopsu 2024–2025https://www.vihreatnaiset.fi/blog/2023/11/18/tiedote-vihreiden- naisten-puheenjohtajaksi-valittu-inka-hopsu-tassa-ajassa-feminismin-merkitys- korostuu/ ==Lähteet== ==Aiheesta muualla== *Vihreiden Naisten verkkosivut Naiset Luokka:Suomalaiset poliittiset naisjärjestöt
Processor Direct Slot

Processor Direct Slot (PDS) oli Apple Computerin kehittämä tekniikka, jolla Macintosh-tietokoneisiin saatiin edullinen mahdollisuus laajennettavuuteen. PDS mahdollisti yhden lisälaitteen liittämisen Macintoshiin. Tavallisesti laitteiden toimiminen oli kiinni suoritintyypistä, jolloin Motorola 68030 -suorittimelle suunnitellut PDS-oheislaitteet eivät välttämättä toimineet Motorola 68040 -suorittimella varustetuissa tietokoneissa. Teknisten kompromissien ansiosta PDS-liitäntä oli edullinen rakentaa ja se vei vähän fyysistä tilaa tietokoneen kotelossa. ==Toiminta== PDS toimi osittain myöhemmin kehitetyn AGP-väylän tavoin. PDS-portteja saattoi olla tietokoneessa vain yksi kappale, sillä portissa ei ollut normaalien väyläliitäntöjen tavoin mekanismia monien lisälaitteiden erottamiseen toisistaan. Mekanismi suoritinajan varaamiseen puuttui myös, jonka vuoksi PDS-lisälaite keskusteli järjestelmän kanssa tavallisesti vain lähettämällä signaalejaan suoraan suorittimelle. Macintosh LC:n alun perin Motorola 68020 -suorittimelle suunniteltu PDS-väylä oli poikkeus suoritinriippuvaisten PDS-väylien joukossa. LC:n päivitetyissä versioissa lisälaitteet toimivat päivitetyilläkin suorittimilla (68030, 68040, PowerPC). ==Aiheesta muualla== * PDS-versiot eri Macintosheissa * PDS-videokortteja Macintosh LC:lle * PDS-videokortteja 68030-prosessoreille Luokka:Apple
Quadra 650

Macintosh Quadra 650 ja Macintosh Centris 650 ovat Apple Computerin julkaisemia Macintosh-sarjan tietokoneita. Apple julkaisi Centris 650:n osaksi Macintosh Centris -sarjaa 10. helmikuuta 1993 yhdessä Centris 610:n kanssa. Uusien tietokoneiden piti avata uusi, keskihintainen Centris-mallisto, mutta tuotevalikoima osoittautui hämmentävän monimutkaiseksi. Lokakuussa 1993 Centris 650:n suoritin päivitettiin 25 MHz:stä 33 MHz:iin ja sen nimi muutettiin Quadra 650:ksi, jolloin siitä tuli osa Macintosh Quadra -sarjaa. Quadra 650 lakkautettiin 12. syyskuuta 1994. ==Tekniset tiedot== Centris 650 oli saatavilla kahdella kokoonpanolla: 4 Mt:n keskusmuistilla ja liukuluvuttomalla Motorola 68LC040 -suorittimella ja 8 Mt:n muistilla Motorola 68040 -suorittimella varustettuna. Quadra 650:stä oli myös 4 Mt:n ja 8 Mt:n variaatiot, joissa molemmissa oli 68040-suoritin sekä Ethernet. Järjestelmien mukana toimitettiin System 7.1, myöhemmin Mac OS 8.1 -käyttöjärjestelmä. == Aiheesta muualla == * Centris 650:n ja Quadra 650 :n tekniset tiedot, AppleSpec * Centris 650 ja Quadra 650 apple-history.comissa * Centris 650 ja Quadra 650 Low End Macissa * Centris 650 ja Quadra 650 EveryMac.comissa Luokka:Applen tietokoneet Luokka:Vuoden 1993 tietokoneet
Pacuvius

Marcus Pacuvius (220 eaa., Brundisium – n. 130 eaa., Tarentum) oli roomalainen tragediakirjailija. Hän oli myös taidemaalari ja säveltäjä. Hänen tuotantoaan on säilynyt vain fragmentaarisesti. ==Lähteet== * Luokka:Roomalaiset kirjailijat
Quadra 630

Macintosh Quadra 630 on Apple Computerin 15. heinäkuuta 1994 julkaisema Macintosh Quadra-malliston tietokone. Laitteesta oli saatavilla useita versioita ja sitä myytiin myös nimillä Macintosh LC 630 (oppilaitoksille) ja Macintosh Performa 630 (kotitalouksille). Quadra 630 oli tuotannossa 5. lokakuuta 1995 saakka. ==Tekniset tiedot== Quadra 630:ssä oli ensimmäistä kertaa IDE-väylä kiintolevyn liittämistä varten. Kalliimpaa SCSI-liitäntää käytettiin edelleen CD-ROMin kytkemiseen, mutta SCSI-ohjain oli vanhentunutta malliaRemy Davison, Insanely Great Mac: The 10 worst Macs ever built . Luettu 25. marraskuuta 2006.. Malleissa oli pääsääntöisesti 4 Mt:n keskusmuisti, 250 Mt:n kiintolevy ja CD-ROM-asema. ===Mallisto=== Quadra 630 oli saatavilla useina variaatioina. Quadra 630 -nimiset laitteet käyttivät 33 MHz:n Motorola 68040 -suoritinta, LC 630 käytti liukuluvutonta Motorola 68LC040 -suoritinta ja LC 630 DOS compatible -mallit sisälsivät ylimääräisen 66 MHz:n 486DX2-suorittimen ja PDS-liitännäisen keskusmuistipäivityksen. Performa- mallisto: * 630 - LC 630 ilman CD-ROM-asemaa * 630CD - LC 630 * 630CD DOS compatible - LC 630 DOS compatible * 631CD - 630CD ylimääräisellä keskusmuistiliitännällä + 8 Mt:n RAM, 500 Mt:n kiintolevy. Kauppaan sisältyi monitori. * 635CD - 630CD 5 Mt:n keskusmuistilla ja modeemilla, kauppaan sisältyi monitori. * 636 - 635CD 8 Mt:n keskusmuistilla ja 500 Mt:n kiintolevyllä, ilman monitoria ja CD-ROM-asemaa. * 636CD - 636 CD-ROM-asemalla * 637CD - 636CD 350 Mt:n kiintolevyllä ja monitorilla * 638CD - 637CD TV/Videokortilla, ilman monitoria * 640CD DOS compatible - 631CD modeemilla 630CD DOS compatible -mallin prosessorikortilla == Lähteet == == Aiheesta muualla == * Quadra 630, LC 630, LC 630 (DOS), Performa 630, 630 (DOS), 631, 635, 636, 637, 638 ja 640, tekniset tiedot AppleSpecissä * Quadra 630 apple- history.comissa * Quadra 630 ja the DOS compatible models Low End Macissa * Quadra 630, LC 630, Performa 630, 631, 635, 636, 637, 638 ja 640 EveryMac.comissa Luokka:Applen tietokoneet Luokka:Vuoden 1994 tietokoneet it:Famiglia Macintosh Quadra#Lista Modelli
SparkNet

__NOTOC__ SparkNet on Turussa vuonna 2003 avattu WLAN-pohjainen kaupunkiverkko. SparkNet on Oulun panOulu-verkon lisäksi Suomen toinen kansainvälisestikin hyvin aikaisessa vaiheessa perustettu iso wlan-verkko. Perustana siinä on MP-MasterPlanet Oy:n ylläpitämä keskitetty käyttäjähallinta sekä organisaatioiden tietoliikenneyhteyksien keskinäinen jakaminen vaihtokauppaperiaatteella, jolloin sen käyttö on veloituksetonta mukana oleville organisaatioille. SparkNettiä voivat käyttää alueen julkishallinnon työntekijät (Turku, Raisio, Naantali, Kaarina), korkeakoulujen opiskelijat ja henkilöstö. Yhteistyössä olevien organisaatioiden ulkopuoliset ihmiset pääsevät verkkoon kaupunkien kirjastoissa tai oman verkkoyhteyden jakamista vaativan OpenSpark tunnuksen kautta. SparkNet on myös mukana kansainvälisessä Eduroam-yhteistyössä, joten Eduroam-tunnusten omaavat henkilöt voivat käyttää verkon tukiasemia myös. Vastaavasti SparkNetin käyttäjillä on verkkovierailuoikeus muihin Eduroam-verkkoihin.CSC Eduroam: Verkkovierailun käyttöohjeet ja kattavuus SparkNet yhteistoimintasopimus allekirjoitettiin vuonna 2003 Turun yliopiston, Turun ammattikorkeakoulun, MP-MasterPlanet Oy:n, ICT Turku Oy:n, Turun kauppakorkeakoulun sekä Åbo Akademin välille. Turun kaupunki ja monet muut julkisen sektorin toimijat liittyivät mukaan SparkNet- toimintaan.Tietoyhteiskuntaohjelma, Parhaat käytännöt: SparkNet . Vuonna 2006 OpenSpark- ja SparkNet-verkkokonseptit voittivat Baltic Challenge -kisan e-Inclusion-sarjassa. Digitoday, 29.08.2006, Digitoday: Turun wlan palkittiin Riiassa. ==SparkNetin kuuluvuusalue == Tukiasemia on eri puolilla Suomea Utsjoki-Kevolta aina Helsinkiin ja Turun saaristoon saakka, mutta valtaosa tukiasemista sijaitsee Varsinais-Suomessa toimijoiden omissa tiloissa. Myös julkisia ja muita merkittäviä kohteita sekä ulkotiloja on katettu. Suomen lisäksi myös ulkomailla on muutama verkkototeutus.Maps.sparknet.fi 30\. maaliskuuta 2009 SparkNet sisälsi 2 388 tukiasemaa. == OpenSpark== OpenSpark on SparkNetin kaikille avoin osuus, johon voi liittyä tuomalla oman langattoman tukiaseman yhteisön käyttöön. OpenSpark -käyttäjätunnuksella voi käyttää nettiyhteyttä kaikista OpenSpark- ja SparkNet-toiminnan piirissä olevista tukiasemista. Myös kaikki SparkNet-käyttäjät voivat käyttää OpenSpark-toiminnan piirissä olevia tukiasemia. Avoimeen OpenSpark WLAN- yhteisöön liitytään päivittämällä oma tukiasema OpenWRT-pohjaiseen ohjelmistoon ja tarjoamalla omaa verkkoyhteyttään hotspottina OpenSpark- verkkossa. == Tekniikka == Langaton lähiverkko, joka perustuu pääosin WLAN tukiasemiin sekä captive portal -käytön autentikointiin. (IEEE 802.11g, IEEE 802.11b, Wi-Fi) Autentikoinnissa tuetaan roaming-käyttäjien autentikointia muiden toimijoiden palvelimista sekä lisäksi korkeakoulujen Funet- verkkovierailun sekä eurooppalaisen Eduroamingin käyttöä. ==Katso myös== *Langattomat verkot Suomessa == Lähteet == ==Aiheesta muualla== * SparkNet * OpenSpark luokka:WLAN-verkot Suomessa
Rivka Yosselevska

Rivka Yosselevska oli valkoveneäläinen juutalainen, joka selvisi toisen maailmansodan juutalaisvainoista, vaikka hän joutui ammutuksi ja haavoittuneena joukkohautaan. 15\. elokuuta 1942 suuri joukko saksalaisia SS- sotilaita saapui juutalaiseen ghettoon Zagorodskin kylään Valko-Venäjän Pinskin lähellä. Kylän asukkaat koottiin joukkohaudan reunalle riviin, josta heidät ammuttiin yksitellen suoraan hautaan. Rivistössä oli myös kylän asukas Rivka Yosselevska, jota sotilas ampui päähän. Osuma ei kuitenkaan ollut kuolettava ja hän onnistui nousemaan joukkohaudasta saksalaisten poistuttua. Rivka oli perheensä ainoa elossa selvinnyt jäsen. Yosselevska toimi todistajana 8. toukokuuta 1961 oikeudenkäynnissä Adolf Eichmannia vastaan kertoen yksityiskohtaisesti kyseisestä teloitustapahtumasta. ==Aiheesta muualla== * Rivka's story (shoah.dk) * Rivka Yosselevska (holocaustresearchproject.org) Luokka:Valkovenäläiset henkilöt Luokka:Holokaustista selviytyneet Luokka:Syntymävuosi puuttuu
Dark Messiah of Might and Magic

Dark Messiah of Might and Magic on Arkane Studiosin kehittämä toimintaroolipeli, joka on julkaistu vuonna Windowsille. Peli käyttää tunnettua Source -pelimoottoria. Dark Messiah: Might and Magic - Elements on Xbox 360 -versio, joka ilmestyi noin vuosi Windows-version julkaisun jälkeen ja tarjosi uutuutena mm. uusia yksinpelikenttiä sekä parannetun moninpelin. Dark Messiah on vahvoja roolipeli-elementtejä sisältävä ensimmäisen persoonan toimintapeli, jonka tarina kertoo Phenrig -nimisen velhon oppipojasta, Sarethista. Hänet on lähetetty Stonehelmin kaupunkiin etsimään käsiinsä Varjojen Kallon (The Skull of Shadows), erittäin voimakkaan artefaktin, joka toimii avaimena mystisen demoniruhtinaan vankilaan. == Vastaanotto == Pelaaja -lehti antoi pelille arvosanan 9/10 arvostelussaan. == Lähteet == == Aiheesta muualla == * * * Viralliset kotisivut Luokka:Tietokoneroolipelit Luokka:Windows-pelit Luokka:Vuoden 2006 videopelit Luokka:Source-pelit Luokka:Ranskassa kehitetyt videopelit
Uinnin lyhyen radan Euroopan-mestaruuskilpailuennätykset

Tämä artikkeli sisältää kaikki uinnin lyhyen radan Euroopan- mestaruuskilpailuiden ennätykset, sekä miehiltä ja naisilta että sekakilpailuista. == Miehet == Laji Aika Uimari EM-kilpailut 50 metrin vapaauinti 20,31 Vladimir Morozov 2017 100 metrin vapaauinti 44,94 Amaury Leveaux 2008 200 metrin vapaauinti 1.39,81 Paul Biedermann 2009 400 metrin vapaauinti 3.34,55 Paul Biedermann 2009 1500 metrin vapaauinti 14.08,06 Gregorio Paltrinieri 2015 50 metrin selkäuinti 22,74 Stanislav Donets 2010 100 metrin selkäuinti 48,97 Stanislav Donets Arkadi Vjattšanin 2009 200 metrin selkäuinti 1.48,02 Kliment Kolesnikov 2017 50 metrin rintauinti 25,62 Fabio Scozzoli 2017 100 metrin rintauinti 55,94 Adam Peaty 2017 200 metrin rintauinti 2.00,53 Marco Koch 2015 50 metrin perhosuinti 22,07 Johannes Dietrich 2009 100 metrin perhosuinti 48,93 Jevgeni Korotyškin 2009 200 metrin perhosuinti 1.49,00 László Cseh 2015 100 metrin sekauinti 50,76 Peter Mankoč 2009 200 metrin sekauinti 1.51,36 László Cseh 2015 400 metrin sekauinti 3.57,27 László Cseh 2009 4 × 50 metrin vapaauintiviesti 1.20,77 Bernard, Gilot, Leveaux, Bousquet 2008 4 × 50 metrin sekauintiviesti 1.30,44 Kolesnikov, Prigoda, Popkov, Morozov 2017 == Naiset == Laji Aika Uimari EM-kilpailut 50 metrin vapaauinti 23,30 Sarah Sjöström 2017 100 metrin vapaauinti 50,95 Ranomi Kromowidjojo 2017 200 metrin vapaauinti 1.51,17 Federica Pellegrini 2009 400 metrin vapaauinti 3.54,85 Camille Muffat 2012 800 metrin vapaauinti 8.04,53 Alessia Filippi 2008 50 metrin selkäuinti 25,70 Sanja Jovanović 2009 100 metrin selkäuinti 55,42 Katinka Hosszú 2015 200 metrin selkäuinti 1.59,84 Katinka Hosszú 2015 50 metrin rintauinti 29,10 Rūta Meilutytė 2013 100 metrin rintauinti 1.02,92 Rūta Meilutytė 2013 200 metrin rintauinti 2.15,21 Rikke Møller Pedersen 2013 50 metrin perhosuinti 24,58 Sarah Sjöström 2015 100 metrin perhosuinti 55,00 Sarah Sjöström 2017 200 metrin perhosuinti 2.01,52 Mireia Belmonte 2013 100 metrin sekauinti 56,67 Katinka Hosszú 2015 200 metrin sekauinti 2.02,53 Katinka Hosszú 2015 400 metrin sekauinti 4.19,46 Katinka Hosszú 2015 4 × 50 metrin vapaauintiviesti 1.33,25 Dekker, Schreuder, de Jonge, Kromowidjojo 2009 4 × 50 metrin sekauintiviesti 1.42,69 Schreuder, Nijhuis, Dekker, Kromowidjojo 2009 == Sekakilpailut == Laji Aika Joukkue EM-kilpailut 4 × 50 metrin vapaauintiviesti 1.28,39 Korstanje, Stolk, Kromowidjojo, Heemskerk 2017 4 × 50 metrin sekauintiviesti 1.37,71 Toussaint, Kamminga, Verlinden, Kromowidjojo 2017 == Lähteet == * * * Luokka:Uinnin Euroopan-mestaruuskilpailut Luokka:Uintiennätykset
Pavel Orlov

Pavel Dmitrijevitš Orlov (; 21. tammikuuta 1904 – 14. syyskuuta 1989) oli neuvostoliittolainen diplomaatti, joka toimi lähettiläänä Helsingissä huhti- kesäkuussa 1941. Hän osallistui Suomen kanssa vuonna 1944 käytyihin aseleponeuvotteluihin ja toimi vuosina 1944–1945 liittoutuneiden valvontakomission poliittisena neuvonantajana. Orlov toimi uudestaan lähettiläänä Helsingissä 18. elokuuta 1944 – 14. elokuuta 1946. Orlov toimi vuosina 1939–1941 Neuvostoliiton ulkoasiain kansankomissariaatin Skandinavian maiden osaston vastaavana. Hän oli 11. huhtikuuta – 9. toukokuuta 1941 Neuvostoliiton valtuutettuna edustajana Suomessa ja sen jälkeen 22. kesäkuuta 1941 saakka täysivaltaisena Neuvostoliiton lähettiläänä Suomessa. Vuosina 1941–1943 hän toimi Neuvostoliiton ulkoasiainkansankomissariaatin ensimmäisen Euroopan osaston vastaavana sekä 1943–1944 Neuvostoliiton Lontoon- suurlähetystön neuvonantajana. Vuonna 1944 Orlov oli siirtynyt Neuvostoliiton ulkoasiainkansankomissariaatin viidennen Euroopan osaston vastaavaksi sekä toimi Moskovan välirauhan jälkeen 18. elokuuta 1944 – 14. elokuuta 1946 Neuvostoliiton Helsingin suurlähettiläänä. Vuosina 1946–1948 Orlov toimi Neuvostoliiton ulkoasiainministeriön kolmannen Euroopan osaston apulaisjohtajana, vuosina 1948–1952 kolmannen Euroopan osaston apulaisjohtajana ja johtajana ja vuosina 1952–1955 Neuvostoliiton ulkoasiainministeriön keskushallinnon virkamiehenä. Hän toimi 1955–1957 Neuvostoliiton valtuuskunnan edustajana neuvostoliittolais-iranilaisessa sekakomissiossa, joka käsitteli maiden rajojen demarkaatio- ja redemarkaariolinjoja. Vuosina 1957–1959 hän oli Neuvostoliiton Bonnin- suurlähettiläs, vuonna 1959 Neuvostoliiton ulkoasiainministeriön neuvos ja vuosina 1960–1966 maailman työjärjestön pääsihteerin erityisavustaja. Luokka:Neuvostoliittolaiset poliitikot Luokka:Neuvostoliiton suurlähettiläät Luokka:Vuonna 1904 syntyneet Luokka:Vuonna 1989 kuolleet
Aleksandr Abramov

Aleksandr Abramov -nimisiä henkilöitä ovat: * Aleksandr N. Abramov, suurlähettiläs * Aleksandr Abramov, oligarkki * Aleksandr Abramov, neuvostoliittolainen elokuvaohjaaja.
James F. Byrnes

James F. Byrnes (s. 2. toukokuuta 1882, Charleston, Yhdysvallat – 9. huhtikuuta 1972, Columbia, Etelä-Carolina) oli yhdysvaltalainen demokraattipoliitikko Etelä-Carolinan osavaltiosta. Urallaan Byrnes toimi edustajainhuoneen jäsenenä (1911-1925), senaattorina (1931-1941), korkeimman oikeuden tuomarina (1941-1942), ulkoministerinä presidentti Harry Trumanin kabnetissa (1945-1947) ja Etelä-Carolinan kuvernöörinä (1951-1955). Byrnes valittiin Time-lehden vuoden henkilöksi vuonna 1946. == Lähteet == Luokka:Yhdysvaltain ulkoministerit Luokka:Etelä-Carolinan kuvernöörit Luokka:Yhdysvaltain edustajainhuoneen jäsenet Luokka:Yhdysvaltain senaatin jäsenet Luokka:Vuonna 1879 syntyneet Luokka:Vuonna 1972 kuolleet
Kerttu Saalasti

Kerttu Saalasti (o.s. Kallio, 21. syyskuuta 1907 Nivala – 31. tammikuuta 1995 Nivala) oli suomalainen kansanedustaja, opetusministeri ja opetusneuvos. Hänen vanhempansa olivat presidentti Kyösti Kallio ja Kaisa Nivala. == Elämäkerta == Kerttu Kallio kirjoitti ylioppilaaksi Oulussa 1927 ja hän valmistui agronomiksi vuonna 1936. Hän meni naimisiin samana vuonna maatalousteknikko Filip Teuvo Saalastin kanssa, joka oli kansanedustaja Filip Saalastin poika. Heille syntyi viisi lasta. Kerttu Saalasti jäi leskeksi vuonna 1947 miehensä kuoltua keuhkotautiin. Saalasti valittiin Nivalan kunnanvaltuustoon ainoana naisena 1937 ja valtuustokautenaan hän oli mukana useissa lautakunnissa, muun muassa köyhäinhoitolautakunnassa. Saalasti toimi eduskunnassa 1948–1962 Maalaisliiton kansanedustajana ja 1966–1970 Keskustapuolueen edustajana. Vuosina 1966–1970 hän kuului suureen valiokuntaan ollen sen varapuheenjohtaja. Saalasti oli Pohjoismaiden neuvoston jäsenenä 1959–1961 ja uudelleen 1966–1970. Hän oli myös presidentin valitsijamiehenä 1950, 1956, 1962 ja 1968. Saalasti oli Kekkosen V hallituksen opetusministeri vuosina 1954–1956 ja Sukselaisen I hallituksen opetusministeri 1957. Hänen ministerikautensa suurin henkilökohtainen saavutus oli Oulun yliopiston perustaminen ja yliopisto antoi hänelle lääketieteen ja kirurgian kunniatohtorin arvon vuonna 1972. Lisäksi Oulun yliopisto kunnioitti Kerttu Saalastia nimittämällä Linnanmaalla sijaitsevan juhlasalinsa Saalastinsaliksi. Opetusneuvoksen arvonimen Saalasti sai vuonna 1969. Saalastin mukaan nimetty Kerttu Saalasti -säätiö jakaa apurahoja Oulun Eteläisen alueella toimiville yliopisto-opiskelijoille ja tutkijoille. ==Lähteet== *Henkilögalleria , Kari ja Seija Krapu, KirjastoVirma, 2006 (teksti julkaistu aiemmin teoksessa Keskipohjalaisia elämäkertoja: Kokkola, 1995) ==Aiheesta muualla== * * Kerttu Saalastin muistokirjoitus Helsingin Sanomissa * Luokka:Kansanedustajat Luokka:Suomen Keskustan poliitikot Luokka:Nivalan kaupunginvaltuutetut Luokka:Suomen opetusministerit Luokka:Oulun vaalipiiri Luokka:Suomen presidenttien lapset Luokka:Vuonna 1907 syntyneet Luokka:Vuonna 1995 kuolleet
Napoleonin kuolema

Entinen Ranskan keisari Napoleon I kuoli Saint Helenan saarella 5. toukokuuta 1821. Virallisen ruuminavauksen mukaan hän kuoli vatsasyöpään, mutta tieto on kyseenalaistettu, ja joidenkin tutkijoiden mukaan Napoleon myrkytettiin. == Sairastumisesta kuolemaan == Napoleon sairastui Saint Helenalla heinäkuussa 1820. Sitä ennen hänen terveytensä oli ollut kohtalaisen hyvä. Aluksi lääkärit pitivät sairautta lähinnä psyykkisenä, mutta Napoleon itse uskoi alusta alkaen sairastavansa vatsasyöpää. Napoleonin tila parani, mutta saman vuoden syyskuussa hänen tilansa taas huononi. Napoleon pyysi päästä johonkin eurooppalaiseen terveyskylpylään, mutta hänen pyyntönsä evättiin. Saint Helenan saarelle tosin tuotiin sotilaslääkäri, mutta tämä ei osannut ranskaa eikä italiaa. Napoleon menetti muistinsa 3. toukokuuta 1821 täysin. Hoitovirheen takia hän sai vakavan vatsaverenvuodon. 5. toukokuuta aamulla kello kaksi hänen kerrotaan lausuneen viimeisinä sanoinaan ennen kuolemaansa: "Ranska, armeija, armeijan johto, Joséphine". Napoleon kuoli kello 17.49. == Kuolinsyy == Kuolinsyyksi todettiin vatsasyöpä. Napoleon itse oli ennen kuolemaansa epäillyt vatsasyövän lisäksi myös murhayrityksen mahdollisuutta ja oli toivonut, että hänelle tehdään ruumiinavaus, johon britit eivät saisi osallistua. Napoleonin ruumis avattiin biljardipöydällä. Ruumiinavausta todisti seitsemäntoista henkilöä, joista seitsemän oli brittiläisiä lääkäreitä. Britit julistivat Napoleonin kuolleen vatsasyöpään, mutta useat nykypäivän tutkijat pitävät kuolinsyynä myrkytystä arsenikilla tai sitten sitä, että Napoleonin huoneen tapetit alkoivat kosteassa Saint Helenan ympäristössä tuottaa arsenikkia. Napoleonin testamentin viidennessä pykälässä lukee: Vuosia myöhemmin eräs ruotsalainen kuolinsyytutkija pyrki todistamaan, että Napoleon olisi myrkytetty. Joku Napoleonin palvelija olisi hänen mukaansa laittanut Napoleonin viiniin arsenikkia. == Ekshumaatio == Lähes kaksikymmentä vuotta Napoleonin kuoleman jälkeen 18. lokakuuta 1840 St. Helenalla ollut hauta avattiin Ranskan pääministeri Adolphe Thiersin ja kuningas Ludvig Filip I:n aloitteesta ja entisen keisarin maalliset jäännökset siirettiin Pariisin Invalidikirkkoon (Retour des cendres). Arkku avattiin haudasta poistamisen jälkeen ja tällöin havaittiin Napoleonin ruumiin säilyneen lähes muuttumattomana, mikä järkytti kaikkia paikalla olleita. Arsenikki on voimakas säilytysaine, mikä tukisi myrkytyshypoteesia. Arsenikkia käytettiin kuitenkin tuolloin yleisesti tapeteissa, maaleissa ja ennen antibioottien keksimistä jopa lääkkeissä. == Lähteet == * Herman Lindqvist: Napoleon, WSOY, 2005 ISBN 951-0-30810-2 (sid.) ==Kirjallisuutta== * Arthur Bertrand, Lettres sur l’expédition de Sainte-Hélène en 1840, Paris, Paulin, 1841 * Abbé Félix Coquereau, Souvenirs du voyage à Sainte-Hélène, Paris, H. Delloye, 1841 * Emmanuel de Las Cases, Journal écrit à bord de la frégate La Belle Poule, Paris, H. Delloye, 1841 * Philippe de Rohan-Chabot, Les Cinq Cercueils de l’Empereur, souvenirs inédits, préface de René de Chambrun, Paris, France- Empire, 1985 ==Aiheesta muualla== kuolema Luokka:Ranskan historia Luokka:Henkilöiden kuolemat
The Great Day of Wrath

The Great Day of Wrath on suomalaisen black metal -yhtye Impious Havocin esikoisalbumi. Se julkaistiin vinyylinä vuonna 2002, CD-levynä ja kasettina vuonna 2004 ja uudelleen kasettina vuonna 2006. Vinyylillä levymerkkinä toimii Sombre Records, CD-levyllä Aphelion Productions ja kasetilla vuonna 2004 Total Holocaust Records. Vuoden 2002 ja 2004 julkaisujen painokset on rajattu 350 kappaleeseen. Vuonna 2006 Ravenheart julkaisi kasettipainoksen uudelleen ja sen painos rajattiin 500 kappaleeseen. Albumin on tuottanut Impious Havoc. Vuoden 2006 kasettijulkaisu sisältää vuonna 2003 nauhoitetun Mayhemin levyltä De Mysteriis Dom Sathanas kappaleen "Funeral Fog", jota ei esiinny muilla painoksilla. == Kappaleet == # Created By Void # Rape of the Holy # End of Mankind # Plague and Death # God of the Weak # Uncreation I # Uncreation II # Destruction Awaits # Funeral Fog * (Mayhem cover) ( * = vain RavenHeartin vuonna 2006 julkaisemalla 500 painoksen kasetilla) == Aiheesta muualla == * * Luokka:Vuoden 2002 esikoisalbumit Luokka:Impious Havocin albumit
Eunice Barber

Eunice Barber (s. 17. marraskuuta 1974 Freetown, Sierra Leone) on ranskalainen yleisurheilija, joka kilpailee seitsenottelussa ja pituushypyssä. Sierra Leonea edustanut Barber osallistui Barcelonan olympialaisiin 1992, joissa hän sijoittui seitsenottelussa 26:nneksi ja karsiutui 100 metrin aitajuoksussa. Samana vuonna nuorten MM-kisoissa Soulissa hän oli seitsenottelussa neljästoista. Hän voitti vuonna 1995 Afrikan-mestaruuden pituushypyssä ja sijoittui Göteborgin MM-kisoissa seitsenottelussa neljänneksi tuloksella 6340. Seuraavana vuonna Barber teki Afrikan ennätyksen seitsenottelussa tuloksellaan 6416. Hän oli Atlantan olympialaisissa lajissa viides ja karsiutui pituushypyssä. Pariisin sisäratojen MM-kilpailuissa 1997 hän sijoittui viisiottelussa kuudenneksi. Ateenan MM-kisoissa 1997 hän karsiutui pituushypyssä. Barber sai Ranskan kansalaisuuden vuonna 1999 ja voitti samana vuonna Euroopan cupin seitsenottelussa. Samana vuonna Sevillan MM-kisoissa hän karsiutui 100 metrin aitojen 2. alkuerissä, mutta voitti maailmanmestaruuden seitsenottelussa tuloksella 6861. Vuonna 2003 hän voitti Euroopan cupin pituushyppykilpailun. Pariisin MM-kisoissa hän voitti maailmanmestaruuden pituushypyssä tuloksella 699 ja hopeaa seitsenottelussa. Kauden lopussa hän voitti IAAF:n yleisurheilufinaalissa pituushypyn hypättyään 705. Seuraavana vuonna Barber karsiutui Ateenan olympialaisissa pituushypyssä. Helsingin MM- kisoissa 2005 hän saavutti hopeaa seitsenottelussa ja pituushypyssä. Pituushypyssä hän oli alun perin kolmas, mutta nousi vuonna 2013 hopealle Tatjana Kotovan dopinghylkäyksen jälkeen. Kauden 2005 lopussa IAAF:n yleisurheilufinaalissa hän oli pituushypyn kolmas. Hän hyppäsi vuonna 2006 toiseksi Euroopan cupin pituushyppykilpailussa. Osakan MM-kilpailuissa 2007 hän karsiutui pituushypyn loppukilpailusta. Barber pitää hallussaan Sierra Leonen ennätyksiä 100 metrin aitajuoksussa, pituushypyssä, korkeushypyssä, kuulantyönnössä, keihäänheitossa ja seitsenottelussa. Barber joutui 18. maaliskuuta 2006 väkivaltaiseen yhteenottoon Ranskan poliisin kanssa. Barber haastoi poliisin väkivaltaisuudesta oikeuteen, mutta myös Barberia epäiltiin poliisien pahoinpitelystä. Myöhemmin Barber tuomittiin 5 000 euron sakkoihin, koska oli vastustanut kiinniottoa, huutanut hävyttömyyksiä ja purrut poliisia. ==Ennätykset== * 100 metrin juoksu: 11,52 (2006) * 200 metrin juoksu: 23,53 (1999) * 800 metrin juoksu: 2.10,55 (2001) * 100 metrin aitajuoksu: 12,78 (2001) * 200 metrin aitajuoksu: 27,47 (1999) * Korkeushyppy: 193 (1999) * Pituushyppy: 705 (2003) * Kuulantyöntö: 14,12 (2007) * Keihäänheitto: 52,44 / 53,10 (1995 / 2005) * Seitsenottelu: 6889 (2005) ==Lähteet== * ===Viitteet=== Luokka:Ranskalaiset yleisurheilun moniottelijat Luokka:Ranskalaiset pituushyppääjät Luokka:Sierraleonelaiset yleisurheilijat Luokka:Vuonna 1974 syntyneet Luokka:Elävät henkilöt
Alatornion Pirkat

Alatornion Pirkat on Tornion kaupungissa toimiva urheiluseura. Seura on perustettu 16. joulukuuta 1966, jolloin seuran tuolloinen kotikunta Alatornio oli vielä itsenäinen kunta. Seuran perustivat kolme kyläseuraa: Alatornion Urheilijat, Kaakamon Urheilijat ja Pirkan Pojat. Seuran lajivalikoimaan tulivat yleisurheilu, hiihto, suunnistus, painonnosto, pyöräily ja lentopallo. Vuonna 1971 Alatornion Pirkkoihin liittyi Tornion Rasti-Pirkat ry ja vuonna 1980 Sattajärven Sampo. Nykyinen seuran jäsenmäärä on hieman yli 2 000 henkilöä. Alatornion Pirkat on saavuttanut näkyvimmät tuloksensa hiihdossa. Jari Isometsä, Ari Palolahti ja Sami Jauhojärvi ovat hiihdossa menestyneimpiä. Hyviä tuloksia on saavutettu myös nuorisourheilussa ja kasvattajaseurana. == Lähteet == == Aiheesta muualla == * Kotisivut Luokka:Suomalaiset urheilun yleisseurat Luokka:Suomalaiset hiihtoseurat Luokka:Torniolaiset urheiluseurat Luokka:Vuonna 1966 perustetut urheiluseurat Luokka:Alatornio
Kasurilan hiihtokeskus

Kasurilan hiihtokeskus sijaitsee Siilinjärvellä. Kasurilasta on tullut suosittu laskettelu- ja lautailukohde kuopiolaisten nuorten keskuudessa hyvien kulkuyhteyksien vuoksi. Paikallisliikenteen busseilla pääsee aivan laskettelukeskuksen viereen ja kausikorteilla bussilla matkaaminen on ilmaista. ==Rinteet ja hissit== Kasurilan Hiihtokeskuksessa on 8 rinnettä ja 5 hissiä; 4 ankkurihissiä ja 1 lautashissi. Pisin rinne on 700 metriä pitkä. Korkeuseroa on noin 86–102 metriä. Kasurilan mäen eli Kukkurin korkein kohta on merenpinnasta noin 198 metriä. ==Palvelut== Kasurilan Hiihtokeskuksessa on uudistettu kahvio/ravintola ja suksivuokraamo/huolto. Lähialueelta löytyy majoitus- ja virkistyspalveluja. Kasurilassa on käyttössä Skidata- lippujärjestelmä joka mahdollistaa etäluettavien korttien käytön. ==Lähteet== * Kasurilan Hiihtokeskus Luokka:Suomen talviurheilukeskukset Luokka:Siilinjärven rakennukset ja rakennelmat Luokka:Siilinjärven urheilu
Lapponia (kappale)

Lapponia on Monica Aspelundin esittämä kappale vuoden 1977 Eurovision laulukilpailussa. Sen on säveltänyt Aarno Raninen ja sanoittanut Monica Aspelund. Laulu esitettiin kilpailussa illan aikana kuudentenatoista Italian kappaleen jälkeen. Laulu johti kilpailua hetken Irlannin annettua sille täydet 12 pistettä, mutta sijoittui lopulta sijalle 10. Kappale julkaistiin myös singlenä, jonka B-puolella oli ”La-la laula laulu”. ”Lapponia” käsittelee miehen ja naisen tapaamista Lapissa. Nuori nainen käyttää loitsuja houkutellakseen miestä, ja taika toimiikin: mies lähtee vaistoaan seuraten Lappiin ja rakastuu nuoreen noitaan. Lapin ja saamelaisuuden käyttö laulun aiheena liittyy Euroviisuista väitöskirjan tehneen Mari Pajalan mukaan etnisten vähemmistökulttuurien pari vuotta jatkuneeseen esiinmarssiin Eurovision laulukilpailujen Suomen karsinnoissa. Jo 1976 Aspelund ja ”Lapponian” säveltäjä Aarno Raninen osallistuivat karsintoihin Lappi- aiheisella laululla ”Joiku” (sijoitus 6./9), ja saman vuoden karsinnoissa kuultiin myös samanaiheinen Markku Aron tulkitsema ”Ruska” (sijoitus 3./9). 1970-luvulla euroviisukarsinnoissa esiteltiin varsin hyvällä menestyksellä myös romanikulttuuria Anneli Sarin kappaleessa ”Mustalaiskaravaani” (1976, 2. sija) ja Hortto Kaalon kappaleessa ”Kauan sitten” (1977, 2. sija). == Lähteet == ==Aiheesta muualla== *Lapponia Ylen Elävässä arkistossa Luokka:Vuoden 1977 euroviisuedustuskappaleet Luokka:Suomen euroviisuedustuskappaleet Luokka:Suomalaiset iskelmät
Suomen laulu (laulu)

Suomen laulu () on Fredrik Paciuksen säveltämä ja Emil von Qvantenin sanoittama isänmaallinen mieskuorolaulu. Ruotsinkielisen laulun on suomentanut Taavi Hahlhttp://www.aanitearkisto.fi/firs2/fi/kappale.php?Id=Suomen+laulu tai joidenkin lähteiden mukaan Aleksanteri Rahkonenhttp://www.kadettikunta.fi/pdf/KR209.pdf Matti Orlamo: "Haminan kadettiupseerit musiikkitaiteen parissa: Suomen laulun säveltäjä - everstiluutnantti Johan Baeckman". Kylkirauta 2/2009. Suomen laulun sanojen virolainen mukaelma Eesti laulu hääl (Viron laulun ääni) esitettiin Viron laulujuhlilla Paciuksen sävelmällä vuosina 1879 ja 1910 sekä itävaltalaisen Franz Mairin sävelmällä vuonna 1894. ==Historia== Teksti sekä alkuperäinen sävellys syntyivät pääsiäisenä 1842 Virolahdella, Harjun kartanon musiikki- iltamien yhteydessä. Teksti oli siis alun perin kadetti Johan Baeckmanin säveltämä, mutta alkuperäinen sävellys tuhoutui ja se on kadonnut täysin. Tämä tapahtui mahdollisesti vuonna 1842 Haminan kadettikoulun "polttajaisissa", joissa komppanianpäällikkö Karl-Johan Ekenstubben käskystä oppilaiden kaikki taiteellinen tuotanto hävitettiin. Hävittämisen motiivi on saattanut olla aineiston poliittinen arkaluontoisuus liittyen Venäjään ja suomalaiskadettien itsenäisyystoiveisiin. Teksti kuitenkin julkaistiin suomalaismielisen Fabian Collanin toimittamassa Helsingfors Morgonbladissa 31. lokakuuta 1844 nimimerkillä "Q". Fredrik Pacius innostui runosta ja sävelsi sen. Laulu ilmestyi kymmenen vuotta myöhemmin mieskuorolle sovitettuna. Sen ensiesitys oli ilmeisesti 25.3.1856, jolloin ylioppilaat lauloivat sen tervehtiessään keisari Aleksanteri II:ta Fabian Dahlström: Pacius ja kuorolaulu, teoksessa Fredrik Pacius, kotimaana musiikki, Helsinki 2009 . Kääntäjiksi on mainittu eri henkilöitä eri aikoina, ja väitetäänpä J. L. Runeberginkin olleen tässä osallisena. Kerrotaan että Pacius huudahti eräässä konsertissa laulunsa kuultuaan: "Olenko tosiaan säveltänyt jotakin näin kaunista..!"Suuri toivelaulukirja 1, s.12 (Fazer, 1991). Sanoituksessa mainittu Väinö on Väinämöinen. ==Sanat== ==Alkuperäinen runo (Helsingfors Morgonblad 31.10.1844)== :Suomi-Sång ==Vakiintunut ruotsinkielinen lauluversio== ==Äänityksiä== Kansalliskirjaston Raita-digitointikokoelmassa kappale löytyy ainakin Suomen Laulun (sekakuoro) esittämänä, ruotsiksi Manskören M.M esittämänä sekä tenori M.A. Goltisonin tulkitsemana. Siitä on myös Juho Koskelon varhainen fonografiäänitys (1914-1921 ?) joka on kuunneltavissa University of Californian fonografilieriökokoelmassa. ==Lähteet== Luokka:Suomalaiset isänmaalliset laulut Luokka:Fredrik Paciuksen teokset Luokka:Virolahden historia
Ronetta Smith

Ronetta Smith (s. 2. toukokuuta 1980) on jamaikalainen pikajuoksija, joka on erikoistunut 400 metrin juoksuun. Smith osallistui Birminghamin sisäratojen MM-kisoihin 2003, mutta karsiutui henkilökohtaisella matkalla alkuerissä. 4 x 400 metrin viestijuoksussa hän oli mukana Jamaikan joukkueessa, joka voitti hopeaa. Samana vuonna Pariisin ulkoratojen MM-kisoissa hän karsiutui henkilökohtaisella matkalla välierissä ajalla 51,39, mutta oli mukana MM- pronssia voittaneessa viestijoukkueessa. Budapestin sisäratojen MM-kisoissa 2004 hän karsiutui alkuerissä. Ateenan olympialaisissa hän saavutti olympiapronssiaKansainvälisen Olympiakomitean tietokanta , kun juoksi alkuerissä Jamaikan pitkän viestin joukkueessaIAAF – Naisten 4×400 metrin alkuerien tulokset (Ateena 2004) . Loppukilpailussa kolmanneksi juosseessa joukkueessa Smithin tilalla juoksi Novlene WilliamsIAAF – Naisten 4×400 metrin loppukilpailun tulokset (Ateena 2004) . Helsingin MM-kisoissa 2005 Smith karsiutui henkilökohtaisen matkan alkuerissä, mutta oli mukana voittamassa MM- hopeaa viestissä. Moskovan sisäratojen MM-kisoissa 2006 hän karsiutui alkuerissä ja Kansainyhteisön kisoissa samana vuonna välierissä. ==Ennätykset== * 200 metrin juoksu: 23,25 (2001) * 400 metrin juoksu: 51,23 (2005) ==Lähteet== * Luokka:Jamaikalaiset pikajuoksijat Luokka:Jamaikalaiset olympiamitalistit Luokka:Vuonna 1980 syntyneet Luokka:Elävät henkilöt
Atsatiopriini

Atsatiopriini (Azamun, Imurel)https://www.tays.fi/fi- FI/Ohjeet/Potilasohjeet/Reumasairaudet/Reumalaakeohjeet/Atsatiopriini_Azamun_Imurel(15915) Viitattu 22.1.2019. on immunosuppressiivinen lääke Farmakologia ja toksikologia, Gummerus Oy 1988. Sitä käytetään muun muassa elinsiirtojen jälkeisen hyljintäreaktion estoon, sekä reuman ja tulehduksellisten suolistosairauksien ja eräiden muiden autoimmuunisairauksien hoidossa.Pharmaca Fennica, Lääketietokeskus Oy, 2005 Atsatiopriini muuttuu elimistössä 6-merkaptopuriiniksi, joka estää adeniinin ja guaniinin synteesiä, jonka seurauksena B- ja T-lymfosyyttien määrä vähenee. Atsatiopriinin kemiallinen kaava on C9H7N7O2S, moolimassa 277,264 g/mol, sulamispiste 243–244 °C ja CAS- numero 446-86-6. ==Lähteet== == Aiheesta muualla == *Reumasäätiön sairaalan atsatiopriini-ohje 29.1.2008 (pdf) *Terveysportti: Markku Korpela: Atsatiopriini, 27.11.2007 *Terveysportti: Atsatiopriini *Terveyskirjasto: Atsatiopriini *Kyoto Encyclopedia of Genes and Genomes (KEGG): Azathioprine *ChemBlink: Azathioprine Luokka:Solunsalpaajat Luokka:WHO:n tärkeimmät lääkkeet Luokka:Hylkimisenestolääkkeet Luokka:Reumalääkkeet